होलबेलिया लेटिफोलिया एक शानदार सदाबहार लहरो हो यदि तपाईं चाँडै पर्खाल वा कुञ्ज ढाक्न चाहनुहुन्छ भने … वसन्तको प्रारम्भमा फुल्ने र धेरै हप्तासम्म रहिरहने साना तर शानदार सुगन्धित फूलहरूले होलबेलियालाई विशेषत:आकर्षक बनाउँछन् । होलबेलिया हाँगाभरि हरिया भाले फूल र गुलाबी पोथी फूलका झुप्पा झुप्पा फुल्ने गर्दछ। विशेष गरी गर्मी याममा उद्यान वरिपरि गार्डेनियाको सुगन्ध फैलिन्छ। यसलाई ठूलो हावाहुरीदेखि जोगाउने, चिस्यान बनाइराख्ने र हरेक वसन्तमा बोट वरिपरि रगत, माछा र हड्डीका टुक्रा राखेमा राम्रो हुन्छ।
रोय लान्सेस्टर, एक जना ब्रिटिश बागवानी विज्ञ, लेखक र प्रसारकले १९६७ मा नेपाल भ्रमण गरे र ससेज भाइन सहित ४०० वनस्पतिका बिउ लिएर फर्केको आफ्नो पुस्तक अ प्लान्ट्समेन इन नेपालमा उल्लेख गरेका छन्।
ससेज भाइनको अध्ययन भारतमा ब्रिटिश शासन प्रभावशाली रहेको समयमा सन् १८०० को सुरुदेखि भएको हो। नेपाली वनस्पतिविद कमल मादेन भन्छन् – डेनिस सर्जन तथा वनस्पतिविद नाथानियल वालिच भारत कलकत्तामा बोटानिकल गार्डन स्थापित गर्ने कार्यमा संलग्न रहेको समयमा ससेज भाइन प्रजातिबारे अध्ययन गर्ने पहिलो व्यक्त्ति थिए र उनले उक्त्त वनस्पतिको नाम आफ्नो पंक्षीविज्ञ साथी कार्ल पिटर होलबेलको नामबाट राखे।
तथापि, वनस्पती विज्ञ रोबी ब्ल्याकहल-मिल्सको गार्जियनमा प्रकाशित हालैको लेख अनुसार ‘होलबेल’ कोपेनहेगन बोटानिक गार्डनका निरीक्षक फ्रेड लुइस होलबेलको नामबाट लिइएको हो।
पाँच वर्षसम्म भारतीय वनस्पति सम्बन्धी अध्ययन गरेका र हार्वर्ड विश्वविद्यालयमा प्रकाशित लेख खोज्न तथा वनस्पतिको नाम पुष्टि गर्ने जिम्मेवारी पाएका उत्तम बाबु श्रेष्ठ ले ग्लोबल भोइसेजसँग कुराकानी गर्दै भने: